Oficialusis leidinys L 262 , 14/10/2003 p. 0034 - 0036



Komisijos sprendimas 2003 m. spalio 3 d. dėl statybos produktų atitikties atestavimo tvarkos, susijusios su statinių metalo konstrukcijų rinkiniais, statinių betono konstrukcijų rinkiniais, statinių surenkamosiomis dalimis, šaldymo sandėlių rinkiniais ir nuo uolų nuolaužų apsaugančiais rinkiniais, pagal Tarybos direktyvos 89/106/EEB 20 straipsnio 2 dalį (pranešta dokumentu Nr. C(2003) 3452) (Tekstas svarbus EEE) (2003/728/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1988 m. gruodžio 21 d. Tarybos direktyvą 89/106/EEB dėl valstybių narių įstatymų ir kitų teisės aktų, susijusių su statybos produktais, derinimo [1] su pakeitimais, padarytais Direktyva 93/68/EEB [2], ypač į jos 13 straipsnio 4 dalį, kadangi (1) reikalaujama, kad Komisija produktų atitikties atestavimui pasirinktų vieną iš dviejų tvarkų, nurodytų Direktyvos 89/106/EEB 13 straipsnio 3 dalyje, kuri būtų "mažiausiai sudėtinga ir saugos reikalavimus atitinkanti galima tvarka". Tai reiškia, kad būtina nuspręsti, ar konkrečiam produktui ar produktų grupei yra būtina gamyklos produkcijos kontrolės sistema, už kurią atsako gamintojas, ir kuri būtų pakankama sąlyga atitikčiai atestuoti, ar dėl priežasčių, susijusių su atitiktimi 13 straipsnio 4 dalyje minėtiems kriterijams, būtinas patvirtintos sertifikavimo įstaigos įsikišimas, (2) 13 straipsnio 4 dalis reikalauja, kad taip nustatyta tvarka turi būti nurodyta įgaliojimuose ir techninėse specifikacijose; kadangi todėl pageidautina apibrėžti produktų ar produktų grupės sąvoką taip, kaip ji vartojama įgaliojimuose ir techninėse specifikacijose. (3) 13 straipsnio 3 dalyje nurodytos dvi tvarkos rūšys yra išsamiai apibūdintos Direktyvos 89/106/EEB III priede; kadangi todėl yra būtina aiškiai apibrėžti metodus, kuriuos taikant šios dvi tvarkos rūšys turi būti įgyvendintos pagal III priedą kiekvienam produktui ar produktų grupei, kadangi III priede pirmenybė teikiama tam tikroms sistemoms. (4) 13 straipsnio 3 dalies a punkte nurodyta tvarka atitinka pirmojoje galimybėje nurodytas sistemas be nuolatinės priežiūros, III priedo 2 dalies ii punkte nurodytas antrąją ir trečiąją galimybes, o 13 straipsnio 3 dalies b punkte nurodyta tvarka atitinka III priedo 2 dalies i punkte nurodytas sistemas bei III priedo 2 dalies ii punkto pirmąją galimybę su nuolatine priežiūra. (5) Šiame sprendime numatytos priemonės atitinka Statybos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis I priede nurodytų produktų ir produktų grupių atitiktis atestuojama taikant tvarką, pagal kurią be gamintojo naudojamos gamyklos produkcijos kontrolės sistemos, patvirtinta sertifikavimo įstaiga dalyvauja atestuojant ar prižiūrint produkcijos kontrolę ar patį produktą. 2 straipsnis Atitikties atestavimo tvarka, kaip nurodyta II priede, yra nurodoma Europos techninio liudijimo rekomendacijų įgaliojimuose. 3 straipsnis Šis sprendimas skirtas valstybėms narėms. Priimta Briuselyje, 2003 m. spalio 3 d. Komisijos vardu Erkki Liikanen Komisijos narys [1] OL L 40, 1989 2 11, p. 12. [2] OL L 220, 1993 8 30, p. 1. -------------------------------------------------- PRIEDAS 1. Statinių metalo konstrukcijų rinkiniai Šis sprendimas reglamentuoja tokius pramoniniu būdu paruoštus rinkinius, parduodamus kaip statiniai, kurie yra pagaminti iš sukonstruotų surenkamųjų sudedamųjų dalių, skirtų serijinei gamybai. Šis sprendimas reglamentuoja tik tuos rinkinius, kurie atitinka toliau nurodytus reikalavimus. Šių būtiniausių reikalavimų neatitinkantys rinkiniai nepatenka į šio sprendimo taikymo sritį. Būtiniausi reikalavimai apima visas šias sritis: pastatų konstrukcinius elementus, statinio sujungimą su konstrukcijos dalimi ir išorinio apvalkalo esminių sudedamųjų dalių, tokių kaip šiluminė izoliacija, apvalkalas, stogų dangos, vidinis sluoksnis, langai ir išorinės durys, jeigu jie būtini, kad būtų įvykdyti statiniui taikomi esminiai reikalavimai, specifikaciją. Nors kai kurios sudedamosios dalys gali būti paruoštos skirtingose gamyklose, šis sprendimas reglamentuoja tik galutinį pristatymui skirtą rinkinį, o ne atskiras jo sudedamąsias dalis. – skirta naudoti statybos darbams 2. Statinių betono konstrukcijų rinkiniai Šis sprendimas reglamentuoja tokius pramoniniu būdu paruoštus rinkinius, parduodamus kaip statiniai, kurie yra pagaminti iš sukonstruotų surenkamųjų sudedamųjų dalių, skirtų serijinei gamybai. Šis sprendimas reglamentuoja tik tuos rinkinius, kurie atitinka toliau nurodytus reikalavimus. Šių būtiniausių reikalavimų neatitinkantys rinkiniai nepatenka į šio sprendimo taikymo sritį. Būtiniausi reikalavimai apima visas šias sritis: pastatų konstrukcinius elementus, statinio sujungimą su konstrukcijos dalimi ir išorinio apvalkalo esminių sudedamųjų dalių, tokių kaip šiluminė izoliacija, apvalkalas, stogų dangos, vidinis sluoksnis, langai ir išorinės durys, jeigu jie būtini, kad būtų įvykdyti statiniui taikomi esminiai reikalavimai, specifikaciją. Nors kai kurios sudedamosios dalys gali būti paruoštos skirtingose gamyklose, šis sprendimas reglamentuoja tik galutinį pristatymui skirtą rinkinį, o ne atskiras jo sudedamąsias dalis. – skirta naudoti statybos darbams 3. Statinių surenkamosios dalys Šis sprendimas reglamentuoja statinių surenkamąsias dalis, kurias galima nuvežti į vietą atskirose ar matavimo talpose, jas skubiai apsaugant nuo oro pokyčių, atsižvelgiant į galimą galutinę apsaugą nuo oro pokyčių, atskirų dalių sujungimą, ryšį su tarnybomis ir pamatų jungtis. Nors kai kurios sudedamosios dalys gali būti paruoštos skirtingose gamyklose, šis sprendimas reglamentuoja tik galutinį pristatymui skirtą rinkinį, o ne atskiras jo sudedamąsias dalis. – skirta naudoti statybos darbams 4. Šaldymo sandėlių rinkiniai Šis sprendimas reglamentuoja šaldymo sandėlių rinkinių surenkamąsias dalis, skirtas įrengti pastatytų statinių viduje arba statiniuose, kurie yra bent apsaugoti nuo išorinio klimatinio poveikio, t. y. šaldymo sandėlių rinkinių neveikia išorinės klimato sąlygos. Surinkti rinkiniai nėra atraminiai, tačiau gali būti numatyta atraminė laikančioji sistema, kuri gali laikyti visą surinktą rinkinį arba jo dalis. Techninė įranga (pvz. aušinimo sistema) neįskaitoma. Nors kai kurios sudedamosios dalys gali būti paruoštos skirtingose gamyklose, šis sprendimas reglamentuoja tik galutinį pristatymui skirtą rinkinį, o ne atskiras jo sudedamąsias dalis. – skirta naudoti statybos darbams 5. Nuo uolų nuolaužų apsaugantys rinkiniai Šis sprendimas reglamentuoja nuo uolų nuolaužų apsaugančius rinkinius, sudarytus iš vienasluoksnio ar daugiasluoksnio tinklo ar tinklelio, ar pan., sutvirtintus metalinėmis arba medinėmis konstrukcijomis (pvz. metaliniais strypais) ir, pavyzdžiui, virvėmis. Nors kai kurios sudedamosios dalys gali būti paruoštos skirtingose gamyklose, šis sprendimas reglamentuoja tik galutinį pristatymui skirtą rinkinį, o ne atskiras jo sudedamąsias dalis. – skirta naudoti inžineriniuose statiniuose -------------------------------------------------- II PRIEDAS Atitikties atestavimo sistemos Toliau nurodytam (-iems) produktui (-ams) ir jų paskirčiai EOTA prašoma atitinkamoje Europos techninio liudijimo rekomendacijoje apibrėžti šias atitikties atestavimo sistemas: 1 sistema : žr. Direktyvos 89/106/EEB III priedo 2 dalies i punktą, be pavyzdžių audito ir tyrimo. Produktas (-ai) (kaip apibrėžta I priede) | Paskirtis | Lygis (-iai) arba klasė (-s) (reakcija į ugnį) | Atitikties atestavimo sistema (-os) | Statinių metalo konstrukcijų rinkiniai Statinių betono konstrukcijų rinkiniai Statinių surenkamosios dalys Šaldymo sandėlių rinkiniai | Statybos darbams | Visi | 1 | Nuo uolų nuolaužų apsaugantys rinkiniai | Inžineriniuose statiniuose | Visi | | Sistemos specifikacija turėtų būti tokia, kad ji galėtų būti įgyvendinta net tada, kai naudingumo koeficiento nebūtina nustatyti tam tikrai charakteristikai, kadangi bent viena valstybė narė neturi jokių teisinių reikalavimų, taikomų šioms charakteristikoms (žr. Direktyvos 89/106/EEB 2 straipsnio 1 dalį ir, kai taikoma, aiškinamųjų dokumentų 1.2.3 straipsnį). Tokiais atvejais šių charakteristikų patikra neturi būti skiriama atlikti gamintojui, jei jis nenori paskelbti apie šio produkto naudingumo koeficientą šiuo atžvilgiu. Tokiais atvejais, jeigu gamintojas nenori skelbti produkto reakcijos šiuo aspektu, jam neturi būti privalu tikrinti tokią produkto charakteristiką. --------------------------------------------------